Mestna občina Velenje, Titov trg 1, Velenje, na podlagi Zakona o stvarnem premoženju države in samoupravnih lokalnih skupnosti (Uradni list RS, št.11/18, 79/18, 61/20 – ZDLGPE, 175/20 - ZIUOPDVE, 78/23 - ZUNPEOVE, 78/23 – ZORR) in Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**Javno zbiranje ponudb**

**za oddajo dela nepremičnin v najem**

**I. NAJEMODAJALEC**

Mestna občina Velenje, Titov trg 1, Velenje.

**II. PREDMET NAJEMA IN IZHODIŠČNA VIŠINA NAJEMNINE**

Predmet javnega zbiranja ponudb je del nepremičnin z ID znakom parcela 964 2523/15, parcela 964 2523/14 in parcela 964 2526, na Cankarjevi ploščadi, v skupni velikosti 144 m2. Nepremičnini z ID znakom parcela 964 2523/15 in parcela 964 2523/14, sta v lasti najemodajalca, nepremičnina z ID znakom parcela 964 2526 je javno dobro, Mestna občina Velenje pa je upravljavec. Predmetne nepremičnine se oddajajo v najem za namen postavitve gostinskega vrta (v nadaljevanju: predmetne nepremičnine). Obseg predmeta najema je razviden iz grafičnega prikaza, ki je kot priloga sestavni del razpisne dokumentacije

Iz zemljiške knjige izhaja, da so na nepremičnini z ID znakom parcela 964 2523/14 vknjižene omejitve, in sicer:

* služnostna pravica hoje, vožnje in pešpoti z izgradnjo dovozne ceste in služnostna pravica izgradnje stopnic s postavitvijo ograje, v korist vsakokratnega lastnika nepremičnine 964 2523/4 (ID omejitve12595270),
* služnostna pravica hoje, vožnje in pešpoti z izgradnjo dovozne ceste in služnostna pravica izgradnje stopnic s postavitvijo ograje, v korist vsakokratnega lastnika nepremičnine 964 2523/17 (ID omejitve12595271),
* služnostna pravica zamenjave srednjenapetostnih elektroenergetskih kablovodov 10 (20) kV, izkopa jarka za kablovode in kabelsko kanalizacijo, izdelavo kabelske kanalizacije, zasip jarka, polaganje kablov prosto v zemljo oz. v kabelsko kanalizacijo ter geodetsko snemanje trase kablovodov (kablovodi 20 kV), opravljanja vzdrževalnih del in popravila na položenih kablih in vgrajenih objektih po predhodnem soglasju za vsakokratni poseg, hoje in vožnje med gradnjo in vzdrževanjem objekta ter pri odpravi okvar, deponija materiala pri gradnji in vzdrževanju za rekonstrukcijo kablovoda 10 (20) kV Velenje 1, sektor TP Velenje 8- TP Velenje 5, za čas dokler bo navedeni elektrovod stal na tem zemljišču, v korist Elektro Celje d.d. (ID omejitve 11067845),
* služnostna pravica gradnje, vzdrževanja in obratovanja za razvod hladne vode v korist Komunalnega podjetja Velenje d.o.o. oz. vsakokratnega upravljalca komunalne infrastrukture, v korist Komunalno podjetje Velenje d.o.o. (ID omejitve 11088204),
* služnostna pravica gradnje, vzdrževanja in obratovanja vodovodnega omrežja, v korist Občina Šoštanj in Občina Šmartno ob Paki (ID omejitve 19105081).

Izhodiščna mesečna najemnina je določena na podlagi Odloka o obremenjevanju nepremičnin v lasti Mestne občine Velenje s služnostnimi pravicami ter oddajo v najem ali zakup (Uradni vestnik Mestne občine Velenje, št. 11/16, 10/19 in 14/22) in znaša **432,00 EUR brez DDV**.

**III. POGOJI NAJEMA**

1. Predmetne nepremičnine z ID znakom parcela 964 2523/15 in parcela 964 2523/14, sta v lasti najemodajalca, nepremičnina z ID znakom parcela 964 2526 je javno dobro, Mestna občina Velenje pa je upravljavec. Predmetne nepremičnine se nahajajo na Cankarjevi ploščadi in se bodo oddale v najem za čas pet (5) let, za namen postavitve gostinskega vrta.
2. Najemnik mora skleniti pogodbo v roku 15 dni po prejemu pisnega obvestila o izbiri, v nasprotnem primeru se šteje, da je od najema odstopil. V tem primeru zapade varščina v korist najemodajalca.
3. Najemnik bo plačeval najemnino v roku 15 dni od izstavitve računa, ki ga bo najemodajalec izstavljal najemniku mesečno.
4. Kot najugodnejši ponudnik bo izbran tisti, ki bo izpolnjeval vse pogoje razpisa in bo ponudil najvišjo najemnino za mesečni najem nepremičnine. Višina najemnine je edino merilo za ocenjevanje ponudb.
5. Najemnik mora izpolnjevati vse pogoje, predpisane v točki IV. – POGOJI SODELOVANJA.
6. Najemna pogodba, ki je priloga k razpisni dokumentaciji, se lahko v nebistvenih sestavinah spremeni s soglasjem najemnika.

**IV. POGOJI SODELOVANJA**

1. Kot ponudniki lahko sodelujejo domače in tuje fizične ter pravne osebe, skladno z veljavno slovensko zakonodajo, ob pogojih vzajemnosti. Dokazilo o državljanstvu fizične osebe oz. samostojnega podjetnika posameznika si lahko po pooblastilu ponudnika, pridobi najemodajalec pri pristojnem upravnem organu. Sedež pravne osebe se izkazuje z izpisom iz AJPES, ki si ga pridobi najemodajalec. V kolikor je ponudba podana po pooblaščencu, je potrebno predložiti pisno pooblastilo.
2. Obvezno je vplačati varščino za resnost ponudbe v višini izhodiščne mesečne najemnine, to je **432,00 EUR**, na podračun EZR MOV, št.: SI56 0133 3010 0018 411 z obveznim sklicem na št. SI00 20104-00082024-318. Znesek varščine se v nobenem primeru ne obrestuje. Uspelemu ponudniku bo varščina obračunana pri najemnini, neuspelim ponudnikom pa vrnjena v roku 15 dni od izbire najugodnejšega ponudnika. V primeru, da ponudnik varščino plača, pa ne odda ponudbe ali jo odda prepozno, varščina zapade v korist najemodajalca. Varščina zapade v korist najemodajalca tudi iz razloga, navedenega v drugi točki III. poglavja.
3. Na razpisu lahko sodelujejo ponudniki, ki v zadnjih šestih mesecih niso imeli blokade TRR.
4. Na razpisu lahko sodelujejo ponudniki, ki imajo do Mestne občine Velenje poravnane vse obveznosti.
5. Ponudnik ne sme biti povezana oseba po sedmem odstavku 51. člena Zakona o stvarnem premoženju države in samoupravnih lokalnih skupnosti (za povezano osebo se štejejo:

- fizična oseba, ki je s članom komisije ali cenilcem v krvnem sorodstvu v ravni vrsti do katerega koli kolena, v stranski vrsti pa do tretjega kolena, ali ki je s članom komisije ali cenilcem v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oziroma partnerska zveza prenehala ali ne,

- fizična oseba, ki je s članom komisije ali cenilcem v odnosu skrbništva ali posvojenca oziroma posvojitelja,

- pravna oseba, v kapitalu katere ima član komisije ali cenilec delež večji od 50 odstotkov in

- druge osebe, s katerimi je glede na znane okoliščine ali na kakršnem koli pravnem temelju povezan član komisije ali cenilec, tako da zaradi te povezave obstaja dvom o njegovi nepristranskosti pri opravljanju funkcije člana komisije ali cenilca).

**V. PONUDBA**

Ponudba se bo štela za pravilno, če bo ponudnik predložil:

1. Izpolnjen obrazec Podatki o ponudniku (priloga št. 1);
2. Potrdilo o plačilu varščine v višini 432,00 EUR;
3. Potrdilo, da v zadnjih šestih mesecih ni imel blokade TRR (tuja pravna oseba mora priložiti potrdilo, ki jih izdajo institucije v njegovi državi enakovredne institucijam, od katerih se zahteva potrdila za slovenske pravne osebe, kolikor takega potrdila ne more pridobiti, pa lastno izjavo, overjeno pri notarju ali na Upravni enoti, s katero pod kazensko in materialno odgovornostjo izjavlja, da v zadnjih šestih mesecih ni imel blokade TRR);
4. Fizična oseba oz. samostojni podjetnik dokazilo o državljanstvu ali pooblastilo ponudnika, da dokazilo o državljanstvu pridobi najemodajalec pri pristojnem upravnem organu;
5. Izpolnjen in podpisan obrazec Izjava o sprejemu pogojev javnega razpisa (priloga št. 2);
6. Ponujeno najemnino, ki ne sme biti nižja od izhodiščne najemnine, na obrazcu Ponudba (priloga št. 3);
7. Vzorec najemne pogodbe, parafirana vsaka stran (priloga št. 4);
8. Izpolnjena izjava ponudnika, da ponudba velja še 90 dni od dneva odpiranja ponudb (priloga št. 5);
9. Izjava, da ponudnik ni povezana oseba.

Potrdila in dokazila ne smejo biti starejša od 30 dni pred dnevom, ko je ponudnik oddal ponudbo.

Ponudba in vsi dokumenti v zvezi s ponudbo morajo biti v slovenskem jeziku.

**VI. POSTOPEK ZBIRANJA PONUDB IN IZBIRE NAJUGODNEJŠEGA**

 **PONUDNIKA:**

1. Postopek javnega zbiranja ponudb bo izvedla komisija v sestavi:

Mojca Kodrič – vodja,

Uroš Burič – član,

Tjaša Zupančič Bastič – članica,

Gabrijela Sušec - članica in

Bojan Lipnik – član

1. Ponudba se bo štela za pravočasno, če bo prispela najpozneje do **29. 3. 2024 do 13.00 ure** na naslov Mestna občina Velenje, Titov trg 1, 3320 Velenje, z oznako: **»Ne odpiraj - javno zbiranje ponudb za najem dela nepremičnin 964 2523/15, 2523/14, 2526 «.** Na hrbtni strani ovojnice mora biti označen polni naslov pošiljatelja ponudbe. Ponudbe lahko ponudniki oddajo v sprejemni pisarni Mestne občine Velenje (klet) ali jih pošljejo priporočeno na zgoraj navedeni naslov.
2. Nepravočasne ponudbe ne bodo upoštevane in bodo zapečatene vrnjene ponudnikom. Komisija bo ocenila le ponudbe, ki bodo popolne. Ponudnik, ki je oddal ponudbo, ki vsebuje vse sestavine ponudbe, vendar ima pomanjkljivo dokumentacijo, bo pozvan na dopolnitev ponudbe (ne velja za predložitev varščine). Komisija bo ocenila le ponudbe, ki bodo popolne.
3. Odpiranje ponudb bo javno in bo potekalo v sejni sobi št. **107.1,** **dne 2. 4. 2024 ob 12.00 uri**. Predstavniki ponudnikov se morajo v primeru prisotnosti pri odpiranju ponudb izkazati z osebnim dokumentom in morebitnim pooblastilom ponudnika.
4. Izbor najugodnejšega ponudnika bo opravila Komisija za izvedbo javnega razpisa. Komisija bo vse ponudnike obvestila o izboru v roku 15 dni po odpiranju ponudb in z najugodnejšim sklenila pogodbo najpozneje v 15 dneh po opravljeni izbiri.
5. Kot najugodnejši ponudnik bo izbran tisti, ki bo ponudil najvišjo najemnino. V primeru več ponudb, bo z zainteresiranimi ponudniki izvedeno še pogajanje o ceni.
6. Najemodajalec na podlagi tega zbiranja ponudb ni zavezan k sklenitvi najemne pogodbe z najugodnejšim ponudnikom oziroma lahko kadarkoli začeti postopek do sklenitve pogodbe kadarkoli ustavi, pri čemer se ponudnikom povrne vplačane varščine.

**VII. DODATNE INFORMACIJE**

Dodatne informacije in pojasnila o pogojih javnega zbiranja ponudb in ogledu predmetnih nepremičnin lahko zainteresirani ponudniki dobijo na Mestni občini Velenje, Titov trg 1, Velenje, pri Bojanu Lipniku na telefonski številki 03 8961 670. Ogled predmetnih nepremičnin in druge dokumentacije v zvezi s predmetnimi nepremičninami je možen po predhodnem dogovoru.

Datum: 4. 3. 2024

### Št spisa: 4780-0008/2024

### Mestna občina Velenje

 **Peter Dermol, župan**